МБДОУ «Черки-Гришинский детский сад Буинского ьуниципального района РТ»

 **Юлларыгыз имин булсын.**

 Выполнила:
 Воспитатель: Гимадиева Гульназ Загитовна

  **Юлларыгыз имин булсын.”**

( уртанчылар төркеме өчен шөгыль)

**Максат:** балаларда урамда, юлда үз-үзләрен дөрес тоту, бер- берсенә игътибарлы булу, сабырлык кебек күркәм сыйфатлар тәрбияләү; балаларның юл йөрү кагыйдаләре һәм юл билгеләре турындагы белемнәрен киңәйтү.

**Материал**: шәһәр урамы макеты; уенчык машиналар, курчаклар; юл билге ләре, төрле транспорт чаралары төшерелгән рәсемнәр

**Индивидуаль эш:** пассив балалар белән юл билгеләрен кабатлау; әңгәмә үткәрү

**Сүзлек эше:** тротуар.

**Методик алымнар:** картина күрсәтү; балаларга сораулар.

**Шөгыль барышы:**

*Тәрбияче:* - Исәнмесез, балалар. Барыбызба дөрес, матур итеп утырдык. Җилкәләре- без урындык җилкәсе белән дуслашты. Аяклар бер-берсе белән дуслаштылар. (ишек ша- кыйлар, куян булып киенгән бала керә)

*Куян:* - Уф, исәнмесез апалар, исәнмесез балалар. Ялгыш кермәдемме, бу “Дуслык” балалар бакчасымы? (балалар җавап бирә). Мин сезгә урманда яшәүче барлык җәнлек- ләрдән, кошлардан хат алып килдем.(зур конверт бирә)

*Тәрбияче:* - Нинди хат икән, укып карыйк әле.(хат укыла)

“Хөрмәтле балалар. Безнең урманыбызда яз килү хөрмәтенә “ кояш”

бәйрәме уздырыла. Без сезне бәйрәмгә кунакка чакырабыз.”

*Куян:*- Әйе, әйе бик күңелле булачак. Сез ашыгыгыз безнең урман бик ерак, Казан шәһәре артында. Мин китәм балалар, башка балаларныда чакырасым бар. (куян чыгып китә)

*Тәрбияче:* - Я, балалар кунак булып бәйрәмгә барабызмы? Ләкин урман бик ерак, диде

Куян. Ничек барырбыз икән? Әйдәгез, нинди транспорт чаралары барлыгын искә төше- рик.(балалар җавап бирә) Балалар юлыбыз шәһәр аркылы үтә, шәһәр урамы белән таны- шыйк әле. (шәһәр урамы макеты куела) Менә балалар, бу шәһәр урамы. Монда йортлар нинди? (балалар җавап бирә) Бу урамда юл хәрәкәте нинди, бер яклы, әллә ике яклымы? Дөрес. Ике яклы, чөнки кара-каршы машиналар йөри. Машиналар белән йөреп күрсәте- гез әле. (макетта уенчык машиналар белән хәрәкәт итеп күрсәтәләр)

*Тәрбияче:* - Җәяү йөрүчеләр кайсы юлдан йөри? Машина юлы кырыенда җәяүлеләр өчен махсус юл салынган, алар шул юлдан гына йөрергә тиеш. Ул юл тротуар, дип атала.(тротуар сүзен кабатлату) Айназ әйдә курчакны тротуардан йөртеп кара. Кабатлап әйт әле курчакны кайдан йөртең?( тротуардан, 2-3 баладан кабатлату) Менә шәһәр урамы белән таныштык урамда, юлларда йөргәндә аеруча игътибарлы булырга кирәк.(ишектән Белмәмеш керә, ул аксый)

*Тәрбияче:* - Белмәмеш, син каян килеп чыктың? Аягың авырта ахры?

*Белмәмеш:* - Юлны аркылы чыга идем аздан гына машина бәреп китмәде. Сезне бәй- рәмгә җыеналар дип ишеттем дә, минем дә бик барасым килде. Шуңа ашыктым инде мин.

*Тәрбияче:* - Әй, Белмәмеш юлны аркылы чыкканда ашыгырга ярамаганын син белмисең- ме? Балалар, Белмәмешкә юл кагыйдаләрен кабатлап күрсәтик әле, исендә калдырсын. (Балалар белән юл йөрү кагыйдәләрен кабатлау.) Ишек шакып Светофор керә

*Светофор:* - Исәнмесез балалар. Сез мине таныдыгызмы? (балалар җавап бирә) Сез бик ерак юлга җыенасыз икән. Миндә сезнең белемнәрегезне тикшереп алыйм әле. Минем ничә “күзем” бар? Дөрес. Беренче кызыл, икенчесе сары, өченчесе яшел.

- Алия, кызыл ут янса нишләргә кирәк?(кызыл утта тик торырга кирәк)

- Алсу, сары ут янса нишләргә кирәк?(сары утта сабыр итәргә кирәк)

- Илшат, яшел ут янса нишләргә ярый?(яшел утта курыкмыйча алга атларга ярый)

*Светофор:* - Әйдәгез, бер уен уйнап алыйк. Яшел утымны яндырсам, сез урыннары -

гыздан торып атлап торыгыз. Сары утымны яндырсам – тик басып торыгыз. Кызыл

утымны яндырсам – урыннарыгызга утырыгыз. (уен өч мәртәдә уйналына)

Мин үзем белән бер «серле» янчык алып килдем. Ягез, әле барыбыз бергә карыйк әле нәрсәләр бар икән анда.(янчыктан юл билгеләре төшерелгән түгәрәк рәсемнәрнеберәм

-берәм балалар ала һәм нинди билге икәнлеген әйтәләр. Бу билге торса нишләргә ки-

рәк?)

*Тәрбияче:* - Менә балалар, без хәзер кайсы юлдан машиналар белән, кайсы юлдан, вело-

сипедлылар кайсы юлдан җәяүлеләр йөрергә тиешлеген аңладык.

Рөстәм, син «машина» йөртерсең, Илһам «автобус» йөртер, Адилә, Зилә велоси-

педка утырырлар, башкалар җәяүлеләр булырлар. Хәзер без «шәһәр урамы» буй-

лап хәрәкәтләнеп карарбыз.(юл билгеләрен тезеп, юл кагыйдаләрен кабатлап хәрәкәт

итү) Бик дөрес балалар, юл кагыйдаләрен төгәл итеп үтәдегез.

*Светофор*: - Булдырдыгыз, балалар. Барында яхшы үзләштергәнсез, мин сезнең өчен

тыныч. Шушы юл йөрү кагыйдаләрен һәр вакыт исегездә тотыгыз. Минем сезгә

бүләгем бар (китап бирә).Бу китапның рәсемнәре бик күп , алар сезгә юл йөрү кагый-

даләрен тирәнрәк үзләштерергә ярдәм итәр. Ярый, балалар миңа китәргә кирәк.

Хәерле юл сезгә. Юлларыгыз һәрвакыт имин булсын. Сау булыгыз.

*Тәрбияче:*-Балалар, әйдәгез утырышыйк һәм хәерле сәфәргә кузгалыйк.